Atvinnutekjur í sjávarútvegi eftir svæðum Í milljörðum króna á verðlagi ársins 2018 Heildaratvinnutekjur í sjávarútvegi námu 76 milljörðum króna árið 2018 samanborið við tæplega 72 milljarða árið á undan . Nemur aukningin milli ára tæplega 6% að raunvirði . Þróunina má meðal annars rekja til sjómannaverkfallsins í ársbyrjun 2017 , sem setti sitt mark á rekstur fyrirtækjanna og þar með atvinnutekjur í greininni . Sjá má að vægi sjávarútvegs á landsbyggðinni er mun meira en á höfuðborgarsvæðinu , en að jafnaði má rekja um 79% atvinnutekna í sjávarútvegi til tekna á landsbyggðinni . Hér er einungis átt við atvinnutekjur í sjávararútvegi í hefðbundnum skilningi , veiðum og vinnslu , en ekki taldar með aðrar greinar sem tengjast beint eða óbeint starfsemi sjávarútvegsfyrirtækja . Atvinnutekjur í sjávarútvegi og útflutningsverðmæti sjávarafurða Í milljörðum króna á verðlagi ársins 2018 Atvinnutekjur í fiskveiðum hækkuðu um tæp 8% að raunvirði á árinu 2018 frá fyrra ári . Á sama tíma hækkuðu atvinnutekjur um 3% í fiskvinnslu . Á myndinni kemur bersýnilega fram sú mikla fylgni sem er á milli atvinnutekna í fiskveiðum og útflutningsverðmæti sjávarafurða , sem endurspeglar vel tekjur sjávarútvegsfyrirtækja . Þannig byggist launakerfi sjómanna á hlutaskiptum aflaverðmætis á milli sjómanna og útgerða og haldast laun þeirra þar með í hendur við tekjur sjávarútvegsfyrirtækja . Hið sama gildi þó ekki um útflutningsverðmæti og atvinnutekjur í fiskvinnslu enda lýtur þróun tekna þar allt öðrum forsendum . Heimild : Byggðastofnun og Hagstofa Íslands Hlutdeild atvinnutekna í sjávarútvegi af heildaratvinnutekjum eftir svæðum Sjávarútvegur stóð undir um 6% af heildaratvinnutekjum á landinu öllu árið 2018 , þar af um 2% á höfuðborgarsvæðinu og um 14% á landsbyggðinni . Gefur því auga leið að verulegur munur er á vægi sjávarútvegs eftir landshlutum . Er vægið langlægst á höfuðborgarsvæðinu en hæst á Vestfjörðum . Frá árinu 2008 til og með 2018 hafa atvinnutekjur í sjávarútvegi á höfuðborgarsvæðinu að jafnaði staðið undir 2,6% heildaratvinnutekna en þetta hlutfall hefur verið um 31% á Vestfjörðum . Jafnframt má sjá að hlutfallið hefur minnkað á öllum landsvæðum á undanförnum árum , sem er afleiðing af auknum umsvifum annarra atvinnugreina , eins og ferðaþjónustunnar . Hér er einungis um að ræða atvinnutekjur frá hefðbundnum sjávarútvegi , það er veiðum og vinnslu . Lýtur hann allt öðrum lögmálum þegar kemur að vexti en aðrar atvinnugreinar enda er mjög takmarkað hversu mikill vöxtur getur orðið að magni til á grundvelli sjálfbærrar nýtingar á fiskistofnum . Atvinnutekjur á höfðuborgarsvæðinu árið 2018 Verulegur munur er á atvinnuháttum á höfuðborgarsvæðinu og á landsbyggðinni , sér í lagi hvað sjávarútveg varðar . Sé tekið mið af landinu í heild þá eru atvinnutekjur frá sjávarútvegi 8. mestar af 19 atvinnugreinum . Á þennan kvarða er sjávarútvegur í 15. sæti af 19 atvinnugreinum á höfuðborgarsvæðinu en stærsta atvinnugreinin á landsbyggðinni , eins og sjá má á næstu mynd . Hér er einungis um að ræða atvinnutekjur frá hefðbundnum sjávarútvegi , það er veiðum og vinnslu , en ekki eru taldar með aðrar greinar sem tengjast beint eða óbeint starfsemi sjávarútvegsfyrirtækja Atvinnutekjur á landsbyggðinni árið 2018 Verulegur munur er á atvinnuháttum á höfuðborgarsvæðinu og á landsbyggðinni , sér í lagi hvað sjávarútveg varðar . Sé tekið mið af landinu í heild þá eru atvinnutekjur frá sjávarútvegi 8. mestar af 19 atvinnugreinum . Á þennan kvarða er sjávarútvegur stærsta atvinnugreinin á landsbyggðinni af 19 atvinnugreinum , en í 15. sæti á höfuðborgarsvæðinu eins og sjá má á myndinni á undan . Hér er einungis um að ræða atvinnutekjur frá hefðbundnum sjávarútvegi , það er veiðum og vinnslu , en ekki eru taldar með aðrar greinar sem tengjast beint eða óbeint starfsemi sjávarútvegsfyrirtækja .